सार्वजनिक महिला शौचालय निर्माण करवाने की मांग
शहरमें सार्वजनिक महिला शौचालय निर्माण करवाने की मांग को लेकर नगरपालिका उपाध्यक्ष प्रियंका-महेंद्र गोदारा के नेतृत्व में ईओ पूजा शर्मा को बुधवार को ज्ञापन दिया गया। ज्ञापन में महिला पार्षद पिंकी गर्ग, निर्मला देवी, दर्शना देवी, अनिता करवा आदि ने बताया कि स्वच्छ भारत मिशन के तहत क्रियांवित होने वाले सफाई अभियान एवं सार्वजनिक शौचालय निर्माण की कड़ी में शहर में सार्वजनिक स्थानों पर शौचालय निर्माण कर आपने इस कार्यक्रम की उपेक्षा करने का जो रवैया अपनाया है वह निंदनीय है। हम सभी महिला जनप्रतिनिधि को इस ज्वलंत एवं लंबे समय से पेश रही समस्या के निराकरण के लिए मांग करते है कि शहर में उचित स्थानों पर सार्वजनिक शौचालयों के अभाव में विशेषत महिला शौचालय के नहीं होने से उन्हें होने वाली परेशानियों से छुटकारा दिलवाने के लिए इस कार्य के लिए उचित स्थानों का चयन कर महिला शौचालयों के निर्माण करवाए।
hin_Deva hin_Deva